钦定古今图书集成/明伦汇编/皇极典/第001卷 > 《白虎通》 > 《保泰箴》刘孔当
## 钦定古今图书集成/明伦汇编/皇极典/第001卷 > 《白虎通》 > 《保泰箴》刘孔当

可畏非天，可爱非时。其倏其忽，为治为圯。皇皇泰运，
亦孔之昌。岂不尔谷，以豫以康。顾此安兮，危之所倚，
顾此存兮，亡之所始。譬彼行棋，见在莫必。累踦而胜，
食两而失。譬彼驰车，惟厥所驭。或险而戒，或夷而踬。
盖常人狃于眉睫，而祸机伏于隐微。惟兢兢其驭朽，
乃明明其丕基。古我先王，有怀如履。衣袽未济，桑土
未雨。岂不馨格，地祥天符。曰余不德，胡以介兹？岂不
咸若，羽毛肉角。曰余小子，孤寡不穀。岂不率俾，旅獒
越雉？曰“余不及，而享其贽。”盖旱则资舟，水则资车，用
持盈以豫，而救倾以时。呜呼念哉，治耶忽耶，判若苍
素。揆厥所由，寘惟人寘。何去何从，孰臧孰否？微臣献
箴，以告丹陛。

《春秋文曜钩》：“王者往也，神所同往，人所归落。”

《管子乘马》篇：“无为者帝，为而无以为者王。”

《吕氏春秋下贤篇》：“帝也者，天下之所适也；王也者，天
下之所往也。”

《荀子君道》篇：“君者，仪也，仪正而景正。”

《淮南子原道训》：“泰古三皇，得道之柄，立于中央，神与
化游，以抚四方。”

《本经》训“帝者体太一，王者法阴阳主术，训人主之术，处无为之事，而行不言之教，清静
而不动，一度而不摇，因循而任下，责成而不劳，言为
文章，行为仪表于天下。”

《泰族训》黄帝曰：“芒芒昧昧，因天之威，与元同气。故同
气者帝，同义者王，同力者霸，无一焉者亡。”

桓谭《新论》：“夫上古称三皇五帝，而次有三王五霸，此
皆天下君之冠首也。”

独断上者，尊位所在也。太史令司马迁记事，当言“帝”，
则依违，但言“上”，不敢渫渎。言尊号，尊王之义也。
天子父事天，母事地，兄事日，姊事月。常以春分朝日
于东门之外，示有所尊，训人民事君之道也。秋夕，夕
月于西门之外，别阴阳之义也。

《文中子王道》篇：“子曰：‘昔有明王在上，赏罚其有差乎’？”
《元经》：“褒贬，所以代赏罚者也。薛收曰：‘今乃知天下之
治，圣人斯在上矣；天下之乱，圣人斯在下矣。圣人达
而赏罚行，圣人穷而褒贬作，皇极所以复建，而斯文
不丧也，不其深乎’！”

《魏相篇》：文中子曰：“《元经》有常也，所正以道，于是乎见
义；《元经》有变也，所行有适，于是乎见权。权义举而皇
极立矣。征天命以正帝位，以明神器之有归。此《元经》
之事也。”

《两同书》。“人主者，天下之表也。”

《性理会通》直指皇有“皇极而中天下而立”者，皇建其
有极也，百官由此而正焉，万民由此而治焉。

《汲古丛语》：“元者，一也。天得一以职覆乎上而称乾元；
地得一以职载乎下而称坤元。人君者，代天地而理
民物，群万民而首出者也，故曰元首而职在体元。”

《易经》。